《湖中秋日》
明代·黄媛介

忧危只有客心微，赢得湖光蔽竹扉。囊有千诗聊寄赏，家无四壁亦怀归。

青山断处饶红叶，黄菊开时少白衣。近水阴晴容易变，忽惊风雨打窗飞。

作者简介：明末清初浙江秀水人，字皆令。杨世功妻。工诗词及小赋。楷书仿《黄庭经》，山水似吴镇。明亡后流亡吴越间，曾于西湖断桥边赁一小阁，卖画自给。有《离隐词》、《湖上草》、《如石阁漫草》。